Document ID: 32001D0818

32001D0818
L 307/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 ноември 2001 година
за изменение на Решение 95/454/ЕО относно определяне на специални условия за внос на рибни продукти и продукти от аквакултури с произход от Република Корея
(нотифицирано под номер С(2001) 3692)
(текст от значение за ЕИП)
(2001/818/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11, параграф 5 от нея,
като има предвид, че:
(1)
Приложение А към Решение 95/454/ЕО на Комисията от 23 октомври 1995 г. относно определяне на специални условия за внос на рибни продукти и продукти от аквакултури с произход от Република Корея (3), последно изменено с Решение 2001/641/ЕО (4), определя образеца на здравния сертификат за рибни продукти и продукти от аквакултури с произход от Република Корея, които са предназначени за износ в Европейската общност.
(2)
Решение 95/453/ЕО на Комисията от 23 октомври 1995 г. относно определяне на специални условия за внос на живи двучерупчести мекотели, бодлокожи, ципести и морски коремоноги с произход от Република Корея (5), последно изменено с Решение 2001/676/ЕО (6), разрешава вноса на замразени и преработени живи двучерупчести мекотели, бодлокожи, ципести и морски коремоноги от Република Корея. Поради това е необходимо да се допълни здравната атестация в здравния сертификат, определен с Решение 95/454/ЕО, като се посочат съответно изискванията относно живите двучерупчести мекотели.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 95/454/ЕО се изменя, както следва:
Точка IV от приложение А се заменя със следния текст:
„IV. Здравна атестация
Официалният инспектор с настоящото удостоверява, че посочените по-горе рибни продукти и продукти от аквакултури:
1.
са уловени и преработени на борда на кораби, в съответствие със санитарните правила, установени с Директива 92/48/ЕИО;
2.
са свалени на суша, обработени и, когато е приложимо, опаковани, приготвени, преработени, замразени, размразени и складирани по хигиеничен начин в съответствие с изискванията, посочени в глави II, III и IV от приложението към Директива 91/493/ЕИО;
3.
са минали през санитарни проверки в съответствие с глава V от приложението към Директива 91/493/ЕИО;
4.
са опаковани, маркирани, складирани и транспортирани в съответствие с глави VI, VII и VIII от приложението към Директива 91/493/ЕИО;
5.
не произлизат от отровни видове или от видове, съдържащи биологични токсини;
6.
са минали със задоволителен резултат през органолептични, паразитологични, химични и микробиологични проверки, определени за някои категории рибни продукти с Директива 91/493/ЕИО и с решенията за нейното прилагане;
7.
освен това, ако рибните продукти са замразени или преработени живи двучерупчести мекотели: мекотелите са добити от одобрени производствени райони, установени с приложението към Решение 95/453/ЕО от 23 октомври 1995 г. относно определяне на специални условия за внос на живи двучерупчести мекотели, бодлокожи, ципести и морски коремоноги с произход от Република Корея.
Долуподписаният официален инспектор с настоящото удостоверява, че е запознат с разпоредбите на Директиви 91/492/ЕИО, 91/493/ЕИО и 92/48/ЕИО и на Решения 95/453/ЕО и 95/454/ЕО.“
Член 2
Настоящото решение се прилага 45 дни след публикуването му в Официален вестник на Европейските общности.
Член 3
Адресати на настоящото решение са държавите-членки.
Съставено в Брюксел на 22 ноември 2001 година.

Labels: 0
3
18
6